b"\n_START_ARTICLE_\nAitana Bonmat\xc3\xad i Conca\n_START_SECTION_\nClub\n_START_PARAGRAPH_\nVa comen\xc3\xa7ar a jugar a futbol en equips mixtes. El seu primer club va ser el Club Deportiu Ribes. Amb 14 anys va fitxar pel Bar\xc3\xa7a per a jugar en el seu equip juvenil i al cap de dos anys va passar a formar part del Bar\xc3\xa7a B. Durant el seu pas per la segona divisi\xc3\xb3, la temporada 2015\xe2\x80\x9316, va jugar un bon nombre de partits ajudant a l'equip a ser les campiones del grup III de la competici\xc3\xb3 per primera vegada a la hist\xc3\xb2ria del club, personalment va marcar 14 gols. Al final d'aquella temporada va pujar al primer equip sota les ordres de l'entrenador Xavi Llorens.\n_START_SECTION_\nInternacional\n_START_PARAGRAPH_\nHa jugat en totes les categories inferiors de la Selecci\xc3\xb3 femenina de futbol d'Espanya. Va ser membre de la selecci\xc3\xb3 sub-17 que va guanyar l'Eurocopa del 2015, de la mateixa manera que tamb\xc3\xa9 amb la selecci\xc3\xb3 sub-19 guanyant l'Eurocopa 2017. L'any 2018 queda subcampiona al Mundial sub-20 on marca un gol al torneig._NEWLINE_Ha disputat tamb\xc3\xa9 dos partits amb la Selecci\xc3\xb3 femenina de futbol de Catalunya i ha marcat un gol, el darrer partit jugat al 2017."